Aruba Caiso & Soca Monarch Festival

Aruba Caiso Monarch & Soca Monarch Festival (antes Aruba Calypso & Roadmarch Contest) ta un evento anual di competencia musical cu ta forma parti integral di e celebracionnan di Carnaval di Aruba. E festival ta dedica na e dos genero principal di musica di carnaval: caiso (calypso) y soca, cu ta conoci localmente tambe como "roadmarch" of musica di carnaval.

E termino caiso ta sinonimo di calypso y ta e denominacion preferi internacionalmente,Music is the Language of Aruba’s Carnival!, balashibrewery.com mientras cu soca ta e termino oficial pa e estilo ritmico i bailabel cu ta domina e paradanan di carnaval na Aruba.

E evento ta wordo organisa pa Stichting MUSICA, un fundacion cu tin como meta promove, preserva y desaroya e tradicion musical di carnaval Arubano.

 Historia 
Caiso y soca ta forma parti importante di e tradicion di Carnaval di Aruba. E estilonan di musica a origina for di Trinidad y a wordo introduci na Aruba durante añanan 1940, principalmente door di imigrantenan di Trinidad cu a bin pa traha na refineria Lago. 

Desde cu a introduci na 1964 e prome festival di calypso como estimulo pa crea zonido musical carnavalesco cu ta tipico di e isla, compositornan local a cuminsa lansa canticanan di propio marca special. 

Desde cu soca a haci su entrada den carnaval na Aruba den añanan 1980, e ta e estilo di roadmarch mas tanto toca durante e paradanan riba caya. Carnaval, gobierno.aw Den añanan 1990 a surgi un estilo di roadmarch tipico Arubano, den cual musiconan local manera Claudius (Mdighty Talent) Philips y Hildward Croes (1962-2014) a hunga un rol grandi pa cu su desaroyo.

Te cu 2013, e competencia tabata wordo organisa bou di e nomber Aruba Calypso & Roadmarch Contest. Na e aña ey, Stichting MUSICA a introduci oficialmente e nomber Aruba Caiso & Soca Monarch Festival pa refleha e uzo moderno y internacional di e termino caiso y pa haci un distincion mas cla entre e dos categorianan musical.

Den e mesun aña (2013), Stichting MUSICA a introduci tambe un premio special di "Roadmarch Champion". E premio aki ta wordo otorga a base di un combinacion di evaluacion di un panel di hurado profesional y votocionnan di e publico durante e paradanan di carnaval.Caiso & Soca Monarch (Calypso & Roadmarch Contest), visitaruba.com E concepto ta comparabel cu e premio cu anteriormente tabata conoci na Aruba como "roadjam", pero den un formato oficial y structura.

 Formato di e competencia 
Aruba Caiso & Soca Monarch Festival generalmente ta dura tres anochi y ta presenta un gran variedad di cantantenan cu ta participa cu composicionnan original. Dos di e anochinan ta dedica na un preseleccion, unda e participantenan ta wordo reduci na un total di 30 finalista. Durante e ultimo anochi e finalistanan y un "wildcard" ta competi pa e titulo final di Monarca. E wildcard ta wordo selecciona riba base di un encuenta oficial entre e publico y ta sirbi pa duna un di dos chens na un participante cu no a logra clasifica directamente pa e final. Na 2026 a resulta cu e wildcard "Lord Lally" a keda corona Soca Monarch.Lord Lally a bolter cos: Aruba a haya su roadmarch bek!, 24ora (1 di februari 2026)

Canticanan di caiso ta enfoca riba comentario social, politico y cultural, presenta cu letra ingenioso, comico y critico. Canticanan di soca ta caracterisa pa ritmo energetico, letra facil di canta y un enfoke fuerte riba baile y ambiente di fiesta.

 Importancia cultural 
Aruba Caiso & Soca Monarch Festival ta atrae miles di mirones, tanto local como turista, y ta considera un di e eventonan musical mas importante y popular riba e isla. E festival ta fungi como plataforma pa talento musical Arubano y e canticanan mas popular durante e festival ta pone e tono musical pa e temporada di carnaval y su paradanan grandi.Aruba’s Carnival Celebration, aruba.com.

 Lista di ganado 

 Periodo 2013-presente 
 Caiso Monarch 
 Aña  Composicion Cantante  Nomber artistico Compositor  Areglista  Banda  Luga 2013  Chillin chillin  Shawn Philips  Mighty Talent jr.        Stadion Joe Laveist 2014  Palo  Shawn Philips Mighty Talent jr.      Carnival Village 2015        Shawn Philips  Mighty Talent jr.     OREO Carnival Village  2016   cancela           2017 Kakalaka a spat  Shawn Philips Mighty Talent jr.      2018    Melvin Baptist  Blackie      Tsunami Carnival Village 2019   My Hope  Tabitha SmithHeemstadt  Lady Ambiance       2020  A True Role Model  Carl Roosberg Galloway jr.      2021             2022              2023  Never Give UpCarl Roosberg Galloway jr. Carl Roosberg Sr.Samuel Jack Tsunami   2024 Falta Potasium  Eugene Kemp  EK  Eugene Kemp  Harvey (Toolz) Agunbero & Eugene Kemp Youth Xtreme Band    

 Soca Monarch 
 Aña  Composicion Cantante  Nomber artistico Compositor  Areglista  Banda  Luga 2013  Pacquiao  Melvin Baptist  Blackie        Stadion Joe Laveist 2014  Carnival Cheesy  Claudius Philips  Mighty Talent      Carnival Village 2015     Bradley Versprey  Easy B     Tsunami  Carnival Village 2016   cancela           2017    Melvin Basptist  Blackie     Tsunami  Carnival Village 2018    Anthony Mingo  T-Money      Le Groove Carnival Village 2019  Hunter 2 Hunted Anthony Mingo  T-Money   Antoni Gario Antoni Gario      2020 Cucu Soup  Antoni Gario      Le Groove  Carnival Village 2021             2022              2023  Feelin Good, Feelin Nice  Jair Dijkhoff  CasparSound & MoreSound & More  Sound & More  2024  Mash Up  Carl Roosberg  Galloway Rod Benjamin & Michael Odor  Tsunami    2025   1 for unity Malaghy Richardson  Freddy Rasta  Malaghy Richardson & Jonathan Thiel  Rygel Isabella  Tsunami  2026  The Lizzard Kacking  Soilo Sanchez  Lord Lally   Hot Ones Band Carnival Village

 Mira tambe 
 Festivalnan na Aruba
 Carnaval
 Calypso
 Soca

Kategoria:Músika
Kategoria:Aruba
Kategoria:Karnaval